Diari Oficial de la Generalitat Valenciana


Sumari del DOGV 4847, del 22-09-2004 (2004/9243)

RESOLUCIÓ de 8 de setembre de 2004, de la Direcció General d'Administració Local, per la qual s'autoritza la permuta dels titulars de les places d'intervenció dels ajuntaments de Tavernes Blanques i Almàssera.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9243


Data del document
:   08-09-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Almàssera
    * Tavernes Blanques
    * administració local
    * qualificació del personal
    * comptable

RESOLUCIÓ de 8 de setembre de 2004, de la Direcció General d'Administració Local, per la qual s'autoritza la permuta dels titulars de les places d'intervenció dels ajuntaments de Tavernes Blanques i Almàssera. [2004/F9243]
  
Vistes les sol·licituds formulades pels funcionaris d'administració local amb habilitació de caràcter nacional Rafael Salinas Giménez, interventor de l'Ajuntament de Tavernes Blanques, i Mª Clara Perales Morales, interventora de l'Ajuntament d'Almàssera, de permuta dels llocs respectius.
  
Atés que les corporacions locals de Tavernes Blanques i Almàssera han donat la seua conformitat a la permuta, per mitjà d'acords plenaris de dates 24 i 28 de juny, respectivament.
  
De conformitat amb el que disposa l'article 38 del Reial Decret 1.732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional, l'òrgan competent de la comunitat autònoma, dins del seu àmbit territorial, pot autoritzar permutes en estos supòsits, atenent el que establix l'article 62 de la Llei de Funcionaris Civils de l'Estat, de 7 de febrer de 1964.
  
Vista la disposició addicional quarta del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional.
  
Fent ús de les competències conferides per l'article 3.2 e) de l'esmentat Decret 159/1997, esta direcció general resol:
  
Primer
  
Autoritzar la mencionada permuta, i adscriure amb caràcter definitiu en el lloc de treball d'intervenció de l'Ajuntament d'Almàssera el funcionari Rafael Salinas Giménez, i en el lloc de treball d'intervenció de l'Ajuntament de Tavernes Blanques la funcionària Mª Clara Perales Morales.
  
Segon
  
La presa de possessió dels funcionaris en els nous llocs haurà de produir-se en el termini previst en l'article 23 del Reial Decret 1.732/1994, de 29 de juliol, i haurà de comunicar-se a este centre en el termini de tres dies.
  
Contra esta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.